2012.gada 15.augustā Rīkojums Nr. 390

Rīgā (prot. Nr. 45 11.§)

**Par valsts nekustamās mantas** **pārdošanu**

1. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu atļaut valsts akciju sabiedrībai "Valsts nekustamie īpašumi" pārdot izsolē šādu valsts nekustamo mantu, kas ierakstīta zemesgrāmatā uz valsts vārda Finanšu ministrijas personā:

1.1. nekustamo īpašumu (nekustamā īpašuma kadastra Nr. 4001 004 0140) – zemes vienību 0,1559 ha platībā (zemes vienības kadastra apzīmējums 4001 004 0140) un četras būves (būvju kadastra apzīmējumi 4001 004 0140 001, 4001 004 0140 002, 4001 004 0140 003 un 4001 004 0140 005) – Rīgas ielā 20, Bauskā, Bauskas novadā;

1.2. 190/9279 domājamās daļas no nekustamā īpašuma "GĪKS ALFA GK – 005" (nekustamā īpašuma kadastra Nr. 8070 501 0018) – būves (būves kadastra apzīmējums 8070 001 0032 005) – Ķekavas pagastā, Ķekavas novadā, ievērojot Publiskas personas mantas atsavināšanas likuma 14.panta nosacījumus.

2. Pircējs par valsts nekustamo mantu maksā latos.

3. Finanšu ministrijai (valsts akciju sabiedrībai "Valsts nekustamie īpašumi") nodot pircējam valsts nekustamo mantu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents V.Dombrovskis

Finanšu ministrs A.Vilks